Պատի մոտ անկողին կար: Ջիմին անկողինը քաշեց դեպի սենյակի կենտրոն: Պատն ուներ սովորական պատի տեսք, բայց Ջիմին ձեռքը մեկնեց և բացեց պատի վրայի փոքրիկ դուռը: Նա հանեց մի փոշոտ պայուսակ: Նա բացեց պայուսակը և կարոտած հայացքով նայեց իր սեյֆ բացելու համար նախատեսված գործիքներին: Ավելի որակյալ գործիքներ հնարավոր չէր գտնել: Ամեն ինչ տեղում էր: Դրանք պատրաստված էին հատուկ նյութերից, հատուկ չափերի և ձևերի: Ջիմին էր դրանք նախագծել և հպարտ էր դրանցով: Ինը հարյուր դոլլարից ավելի տվել էր սեյֆ բացողների համար այդ տեսակի գործիքներ պատրաստող մարդուն։ Կես ժամից Ջիմին իջավ աստիճաններով, դուրս եկավ ռեստորանից։ Նա շորեր էր հագել, որոնք իր հագով էին, վերցրել էր նաև իր արդեն մաքրված պայուսակը։